ועדת הכלכלה, כנסת 17, פרוטוקול מספר 253, 2007-05-15 12:00

משה כחלון: בוקר טוב, אני פותח את הישיבה.

משה כחלון: הנושא: תקנות מחלות בעלי-חיים (הסדרת תנועת בעלי חיים בישראל)(תיקון), התשס"ז-2006.

משה כחלון: ב-10.1.2007 קיימנו דיון שלא הסתיים ולכן קבענו את הישיבה להיום.

משה כחלון: היום נשמע את הערות נציגי הארגונים למען בעלי חיים.

משה כחלון: לפני כמה שבועות קיבלנו את הנוסח המתוקן.

משה כחלון: נקיים היום דיון ואני מקווה שנצליח לאשר את התקנות.

משה כחלון: נציגת משרד החקלאות, בבקשה.

אפרת אביאני: "1.

אפרת אביאני: בתקנה 1 לתקנות מחלות בעלי חיים (הסדרת תנועת בעלי חיים בישראל), התשמ"ב-1982 (להלן – התקנות העיקריות) – 1.

אפרת אביאני: אחרי הגדרת "המנהל" יבוא: "משק" – מיתקן, מבנה או שטח שניתן להחזיק בו בעל חיים".

אפרת אביאני: 2.

אפרת אביאני: הגדרת "תחום רשות מקומית" – תימחק.

אפרת אביאני: "

משה כחלון: יש הערות לסעיף?

משה כחלון: סעיף 1 מאושר.

אפרת אביאני: "במקום תקנה 2 לתקנות העיקריות יבוא: 2.

אפרת אביאני: (א) לא יוציא אדם בעלי חיים ממשק, לא יובילם ולא יכניסם למשק אלא בהיתר בכתב מאת רופא וטרינר ממשלתי ובהתאם לתנאי ההיתר.

אפרת אביאני: ב.

אפרת אביאני: רופא וטרינר ממשלתי רשאי לתת היתר להובלת בעלי חיים, לשנותו או להתנות בו תנאים, ובלבד שההובלה תואמת הוראות לעניין הובלות בעלי חיים לפי תקנות שהותקנו מכוח חוק צער בעלי חיים (הגנה על בעלי חיים), התשנ"ד-1994 ורשאי הוא לסרב לתיתו.

אפרת אביאני: ג.

אפרת אביאני: בתקנה זו, "בעלי חיים" – בקר, גמלים, חזירים, כבשים, עיזים ועופות.

אפרת אביאני: "

משה כחלון: זה לא כולל סוסים?

אפרת אביאני: לא.

אפרת אביאני: כדי להוביל סוסים ממקום למקום לא צריך היתר אבל צריך שהרכב יהיה מאושר להובלת סוסים.

אפרת אביאני: לעצם ההובלה לא צריך היתר.

תומי שדה: למה שלא יהיה היתר גם להובלת סוסים?

אפרת אביאני: אנחנו לא רוצים ליצור מגבלות מיותרות על הציבור.

אפרת אביאני: הרציונאל של היתר וטרינרי להובלת בעלי חיים ממקום למקום - - -

משה כחלון: אני מבין את העיקרון, אבל אנחנו רוצים להגן על בעלי החיים לא רק בהיבט הרפואי.

אפרת אביאני: התקנה הזאת, שמדברת על היתר וטרינרי היא הוראה שקיימת היום בפועל בהודעת מחלות בעלי חיים שהוצאה על ידי המנהל.

אפרת אביאני: יש בעיה עם התוקף המשפטי של ההודעה הזאת ולכן היא צריכה להיות קבועה בתקנות.

אפרת אביאני: כל הרעיון הוא לפקח וטרינרית על תנועה של בעלי חיים ממקום למקום.

אפרת אביאני: זה ההיתר.

אפרת אביאני: לגבי סוסים, אין עניין וטרינרי לפקח על מעבר של סוסים ממקום למקום כי זה לא גידולים אינטנסיביים כמו בקר, צאן, עופות וכדומה.

ניר ימין: בניגוד לתקנות צער בעלי חיים שבהם יש התייחסות.

ראובן לדיאנסקי: מכיוון שיש הפניה בתקנות הללו לחוק צער בעלי חיים לתקנות שהותקנו על פי החוק, אנחנו ודאי מדברים גם על עגלי חלב.

אפרת אביאני: לא, אנחנו מדברים לעניין הובלה.

אפרת אביאני: כרגע יש לנו תקנות צער בעלי חיים – הובלת בהמות.

אפרת אביאני: בעתיד אמורות להיות תקנות צער בעלי חיים הובלת עופות.

אפרת אביאני: ככל שייקבעו תנאים בתקנות מכוח צער בעלי חיים לעניין תנאי הובלת בעלי חיים מכל מיני סוגים, כשיבוא המנהל לתת היתר להוביל את הפרה או העוף ממקום למקום הוא יכול להימנע מלתת את ההיתר אם הוא רואה, למשל, שזמני ההובלה ארוכים מהנדרש לפי תקנות צער בעלי חיים.

ראובן לדיאנסקי: או שהוא רואה שאין אוורור מספיק.

ראובן לדיאנסקי: זה באמת בעיה לגבי הסוסים כי זה לא חל.

אפרת אביאני: כי לא צריך היתר וטרינרי כדי להעביר סוסים ממקום למקום.

ראובן לדיאנסקי: אבל פה מדובר בתנאים נוספים, שיהיה אוורור, שיהיה מצע, שתהיה תאורה.

אפרת אביאני: מטרת ההיתר היא וטרינרית.

אפרת אביאני: כאשר אתה עושה אותו מטעמים וטרינריים אתה מחבר אותו לצער בעלי חיים.

אפרת אביאני: אם אתה לא צריך אותו מהסיבה הוטרינרית, יש לך את ההגנות מכוח תקנות צער בעלי חיים.

משה כחלון: סעיף 2 מאושר.

אפרת אביאני: "3.

אפרת אביאני: אחרי תקנה 2 לתקנות העיקריות יבוא: 2א.

אפרת אביאני: (א) רופא וטרינר ממשלתי רשאי להורות בכתב לכל אדם שלא להעביר, להוביל, להוציא ממשק או להכניס למשק בעלי חיים, אם הופרו הוראות לפי הפקודה והדבר נחוץ למניעת הידבקות במחלה.

אפרת אביאני: "

משה כחלון: למה רשאי ולא חייב?

אפרת אביאני: לפעמים ל"רשאי" יש משמעות של "חייב", זה תלוי בנסיבות.

משה כחלון: לא יכול להיות מצב שהודיעו לו שהחיות חולות והוא בכל זאת מאשר?

אפרת אביאני: בדרך כלל, כשיודעים שיש בעלי חיים חולים, אז משתמשים בסמכות הרבה יותר דרסטית, לפי פקודת מחלות בעלי חיים, שזה להטיל הסגר.

אפרת אביאני: אתה מטיל הסגר ואז כל האזור הזה הוא מוגבל תנועה.

אפרת אביאני: העניין הוא, כשהם לא חולים ואין חשוד להידבקות במחלה - - -

משה כחלון: אבל כתוב: " הדבר נחוץ למניעת הידבקות במחלה".

אפרת אביאני: נכון, אבל התנאים של ההחזקה במשק הם ממש גרועים מבחינת בטיחות ביולוגית.

אפרת אביאני: עוד אין לך הידבקות במחלה אבל אתה חושש ואתה רוצה למנוע את זה.

אפרת אביאני: גם כאמצעי מניעתי, וגם כאמצעי שבא לתקן, אתה אומר לאותו בעל משק שאתה אוסר עליו להכניס למשק בעלי חיים עד שלא יתקן את הליקוי, כדי למנוע את החשש של הידבקות.

אפרת אביאני: זאת אומרת, זה למקרה של חשש יותר חלש.

אפרת אביאני: "ב.

אפרת אביאני: הורה רופא וטרינר ממשלתי בכתב כאמור, לא יעביר, לא יוביל אדם לא יוציא ולא יכניס בעל חיים בניגוד להוראה.

אפרת אביאני: ג.

אפרת אביאני: הוראה לפי תקנה זו תעמוד בתוקפה למשך 30 ימים, או עד שיוכח לרופא הוטרינר הממשלתי כי התנאים לנתינתה חדלו להתקיים, לפי המוקדם.

אפרת אביאני: ד.

אפרת אביאני: מנהל השירותים הוטרינריים רשאי להאריך תוקף הוראה כאמור מנימוקים שיירשמו.

אפרת אביאני: הוראה שהוארך תוקפה תעמוד בתוקף למשך 30 ימים נוספים או עד שיוכח למנהל השירותים הוטרינריים שהתנאים לנתינתה חדלו להתקיים, לפי המוקדם".

לאה ורון: מה קורה בתום 60 הימים?

אפרת אביאני: אנחנו מצפים שהליקויים יתוקנו.

אפרת אביאני: כמובן, שבמהלך אותם 60 ימים אפשר לנקוט בהליכי אכיפה, הטלת קנסות, הגשת כתבי אישום וכדומה.

אפרת אביאני: הרעיון הוא שהליקויים יתוקנו בתוך 60 ימים מקסימום.

משה כחלון: יש הערות לסעיף 3?

משה כחלון: סעיף 3 מאושר.

אפרת אביאני: "4.

אפרת אביאני: בתקנה 3 לתקנות העיקריות:" פה אנחנו נבקש לתקן, כיוון שהיה תיקון מאוחר על הנוסח של התקנות.

אפרת אביאני: אני מבקשת שסעיף 1 יהיה ברישה והמילים "מסוג" ועד "עופות" יימחקו.

ניר ימין: בתקנות שהביא משרד החקלאות נפלה טעות.

ניר ימין: התיקון שצריך להיות בפסקה 1 הוא ברישה החל מהמילים "מסוג" ועד המילה "עופות" יימחקו.

ניר ימין: הכוונה היא לרישה של תקנה 3.

ניר ימין: בתקנה 3 לתקנות העיקריות, פסקה 1 תיקרא כך: "ברישה המילים החל במילה "מסוג" ועד המילה "עופות", יימחקו".

ניר ימין: עכשיו פסקה 2.

אפרת אביאני: "2.

אפרת אביאני: אחרי פסקה (1) יבוא: (1א) הוא מחזיק עמו את טופס רישום הרכב שנתן המנהל לפי תקנה 4(ג)".

ראובן לדיאנסקי: לא ברור לי מהסעיף הזה אם הוא צריך להחזיק את הטופס המקורי או את הצילום.

ראובן לדיאנסקי: הייתי רוצה שיוסף עניין המקור מכיוון שבמחוזותינו יכולים לעשות כל מיני תרגילים.

ראובן לדיאנסקי: כמו שאנחנו מחזיקים רישיון נהיגה.

אפרת אביאני: התקנות היום קובעות שאם אתה רוצה להשתמש ברכב שלך להובלת בעלי חיים, הוא צריך להיות רשום בשירותים הוטרינריים.

אפרת אביאני: רושמים ומקבלים טופס רישום רכב.

משה כחלון: זה כמו החוק שמחייב אותי להחזיק רישיון רכב.

אפרת אביאני: זאת חקיקה אחרת.

אפרת אביאני: אלה תקנות תעבורה ואלה תקנות רישום בעלי חיים.

אפרת אביאני: מדובר כאן ברישום נוסף.

אפרת אביאני: אם זה רכב להובלת בעלי חיים, אז יש לו עוד רישוי חוץ מרישיון הרכב הרגיל של משרד התחבורה.

משה כחלון: אנחנו נוסיף רישיון רכב מקורי.

אפרת אביאני: "3.

אפרת אביאני: במקום פסקה (2) יבוא: (2) הרכב נושא, משני צידיו ומאחוריו, שלטים עשויים פח מצופה בצבע מחזיר אור לבן בגודל של 60 על שעליהם רשומות המילים "הובלת בעלי חיים" בירוק באותיות וספרות שגובהן לפחות, רוחבן עד ועוביין , ומתחתן מספר הרישום כאמור בתקנה 4(ג) ומספר הרישוי של הרכב".

לאה ורון: עורכת דין אביאני, אני מתארת לעצמי שהסימונים מתואמים עם משרד התחבורה, עם פקודת התחבורה.

אפרת אביאני: הסימונים מקובלים על משרד התחבורה.

ראובן לדיאנסקי: אני הייתי מוסיף את המילה "זהירות" על מנת שלנוסעים בכבישים יהיה יחס מיוחד לרכב.

לאה ורון: אז בכלל, בכל אוטובוס ובכל משאית.

ראובן לדיאנסקי: אני מייצג את בעלי החיים, לא את הקשישים, לא את הילדים.

לאה ורון: אם כל גוף וכל ארגון ידרוש להוסיף את המילה "זהירות", אזי המילה זהירות - - -

משה כחלון: אני הייתי מאמץ זאת בשמחה אם הייתי יכול לעשות את זה באופן גורף לכולם.

משה כחלון: עם כל האמפתיה, הייתי מתחיל עם "זהירות ילדים".

ראובן לדיאנסקי: אבל זה לא על הפרק.

משה כחלון: אנחנו מאשרים את סעיף 4 עם השינויים שהקראנו קודם.

אפרת אביאני: 5.

אפרת אביאני: בתקנה 4 לתקנות העיקריות – "(1) בתקנת משנה (ב) בסופה יבוא "בקשה שלא צורף לה צילום של רישיון הרכב לא תטופל".

אפרת אביאני: (2) בתקנת משנה (ג) במקום "לחיטוי" יבוא "לניקוי ולחיטוי" ובמקום "את סוג בעל חיים" יבוא "את גודל תא ההובלה, סוג בעלי החיים, המספר המרבי של בעלי החיים"; (3) בתקנת משנה (ד), בסופה יבוא "או אם לא מתקיימים ברכב התנאים הנדרשים בתקנה 11 לתקנות צער בעלי חיים (הגנה על בעלי חיים)(הובלת בהמות), התשס"ו-2006".

אפרת אביאני: אנחנו רוצים לחבר בין רישום רכב לפי התקנות הוטרינריות לתנאים שנקבעו בתקנות צער בעלי חיים, כך שאם הרכב לא עומד בתנאים של המבנה שנקבעו בתקנות צער בעלי חיים, המנהל יוכל לא לרשום אותו כרכב להובלת בעלי חיים.

שמואל לויט: ישנן תקנות להובלת בעלי חיים שנידונות בוועדות של הכנסת ושם טרם אישרנו את התקנות החדשות.

שמואל לויט: שם דנים בתקנות צער בעלי חיים.

משה כחלון: זה בסדר, כל דבר שהוא טוב, יאמצו אותו.

אפרת אביאני: "(4) אחרי תקנת משנה (ד) יבוא: (ה) מועד רישום הרכב לפי תקנת משנה (ג), מועד פקיעת תוקפו, מספר הרישוי של הרכב, סוגו, סוג בעלי החיים שמותר להוביל בו ופרטים נוספים שיורה עליהם המנהל, יירשמו במרשם שינוהל בשירותים הוטרינריים".

אפרת אביאני: (ו) תוקף רישום הרכב לשנתיים מיום עשייתו, וכל עוד רישיון הרכב בתוקף.

אפרת אביאני: (ז) על אף האמור בתקנת משנה (ו) רישום רכב שנעשה לפני י"ד בתשרי התשס"ז (6 אוקטובר 2006) יפקע תוקפו ביום י"ד תמוז התשס"ז (30 יוני 2007)".

אפרת אביאני: אנחנו נרצה שזה יהיה 31 בדצמבר 2007.

אפרת אביאני: אנחנו רוצים שכל בעלי הרכבים שנרשמו כרכבים מאושרים להובלת בעלי חיים, יהיה להם זמן עד ה-31.12.2007 להתקין את הרכבים שלהם ולקבל רישיון חדש.

אפרת אביאני: אלה שיש להם רישיון, הוא לא יפקע באופן מיידית, אלא בסוף 2007.

ראובן לדיאנסקי: למה לא 3 חודשים?

אפרת אביאני: אפשר.

אפרת אביאני: היום המציאות היא שאתה מקבל רישיון רכב לכל החיים וזאת מציאות לא תקינה.

אפרת אביאני: אנחנו רוצים שהרישיון יהיה מתחדש, כדי שאפשר יהיה לבקר.

משה כחלון: בכמה כלי רכב מדובר?

בוריס שון יעקובסון: יש מאות רכבים כאלה.

משה כחלון: כמה מהם עונים לתנאים של התקנה?

אפרת אביאני: עוד לפני שתקנות צער בעלי חיים נכנסו לתוקף הודענו דרך הלשכות הוטרינריות, לכל בעלי הרכבים, שהתקנות עומדות להיכנס לתוקף ושעליהם להתאים את כלי הרכב שלהם לדרישות שבתקנות.

אפרת אביאני: מאז עבר זמן.

אפרת אביאני: כשנתחיל לעשות את הרישומים מחדש נדע את הנתונים.

שמואל לויט: בודדים האנשים שעוברים על החוק הזה.

שמואל לויט: כל מי שעוסק בענף מכיר את התקנות.

ראובן לדיאנסקי: אם כולם בסדר, אז חודשיים מספיקים.

משה כחלון: מה העלויות הכספיות של ההתאמה?

משה כחלון: אפרת אביאני:

משה כחלון: אם הרכב גרוטאה, אז זה יעלה יותר כסף.

בוריס שון יעקובסון: זה לא עניין של כסף.

בוריס שון יעקובסון: לקחנו תקופה של חצי שנה.

בוריס שון יעקובסון: ייקח זמן עד שהתקנות ייכנסו לתוקף.

משה כחלון: אני מציע עד ה-31 לאוקטובר.

משה כחלון: אם תיראו שאתם לא נערכים, תגיעו לכאן עוד חודשיים.

משה כחלון: סעיף 5 מאושר, בתיקון שהתקבל.

משה כחלון: סעיף 6 אושר, זה לעיון בלבד.

ראובן לדיאנסקי: אני רואה שבטופס מופיעים סוסים.

אפרת אביאני: נכון, כדי להוביל סוס אתה צריך שהרכב שלך יירשם כרכב שמותר בהובלת בעלי חיים.

אפרת אביאני: "7.

אפרת אביאני: הודעת מחלות בעלי-חיים (הסדרת תנועת בעלי חיים בישראל), התשמ"ג-1982 – בטלה".

משה כחלון: סעיף 7 מאושר.

אפרת אביאני: "8.

אפרת אביאני: תחילתן של תקנות אלה 30 יום מיום פרסומן".

אפרת אביאני: הרישום של הרכב יפקע באוקטובר, אבל התקנות ייכנסו לתוקף תוך 30 יום.

משה כחלון: סעיף 8 מאושר.

משה כחלון: תודה רבה, הישיבה נעולה.